Լարի (կատու)

Լարի (), Դաունինգ 10-ի կատուն։ Լարին Մեծ Բրիտանիայի վարչապետի պաշտոնական նստավայրում աշխատում է որպես «Գլխավոր մուկ բռնող»։ 
Լարին շագանակագույն և սպիտակ շերտավոր կատու է, ենթադրվում է, որ ծնվել է 2007 թվականի հունվարին։

Առաջին տարին Դաունինգ փողոցում
Լարին Բաթերսա կատուների և շների որբանոցի կողմից փրկված թափառող կատու է, որին ընտրել է Դաունինգ փողոցի աշխատակազմը։
Լրատվամիջոցները նոր կատվիկի հայտնվելը շահարկում են այն երկու դեպքով, երբ հեռուստատտեսությամբ ուղիղ եթերով լուրերի թողարկման ժամանակ լրատվական թղթակցի ետևում առնետներ են երևացել, իսկ Դաունինգ փողոցի կատվամետ ուժն ակնհայտ հաղթանակ է տարել այս կռվում։
Այն նաև բերվել է որպես տնային կենդանի Դևիդ Քեմերոնի և Սամանտա Քեմերոնի երեխաների համար։

Դաունինգ փողոցի աղբյուրներում նա նկարագրվում է որպես «լավ առնետառու», ինչպես նաև ունի հետապնդելու ունակություն և որսորդական բնազդներ։
Լարիին Դաունինգ փողոց բերելուց անմիջապես հետո, լրատվամիջոները տարածեցին, թե նա անհետցած կատու է, և նրա սկզբնական տերը նրան փնտրելու և ետ բերելու արշավ էր սկսել։
Դևիդ Քեմերոնը ասում էր, որ Լարին փոքր-ինչ նյարդային է՝ ենթադրելով, որ քանի որ Լարին փրկված կատու եղել, դա կարող է իր դժբախտ անցյալի հետևանքը լինել։
Քեմերոնը նշեց, որ Բարաք Օբաման միանշանակ բացառություն է Լարիի մարդկային վախերի հարցում․ Քեմերոնն ասում է,— Որքան էլ ծիծաղելի է, նա հավանեց Օբամային։ Օբաման շոյեց նրան, նա էլ իր հերթին իրեն բավականին լավ զգաց Օբամայի հետ։
Ի տարբերություն մինչ 1929 թվականի իր նախորդները Լարիի ապրուստը ապահովվում է, ոչ թե հարկ վճարողների, այլ Դաունինգ 10-ի անձնակազմի հաշվին
: 
Նրա սննդի համար հանգանակության միջոցառումները, ենթադրվում է, որ ներառված է Դաունինգ փողոցի աշխատակազմի համար պետական կառավարական շենքում կազմակերպվող վիկտորինաների երեկոների ժամանակ։
Լարիի արկածների և նրա՝ Դաունինգ 10-ում կյանքի մասին հետազոտությունները տեղ գտան «Կիրակի թերթի» ամենշաբաթյա մուլտիպլիկացիոն նկարներում, որոնց հեղինակը մուլտիպլիկատոր Թեդ Հարիսոնն է։

2011 թվականի փետրվարի վերջին անանուն աղբյուրներ Լարիի դեմ խոսեցին՝ նշելով, որ սպանելու բնազդի ակնհայտ պակաս է նկատվում նրա մոտ։
Այնուամենայնիվ Դաունինգ փողոցի ավագ խոսնակը նշել էր, որ վաղ էր դատողություններ անել, և, որ Լարին դեռ չէր էլ այցելել իր հիմնական աշխատավայրը, քանի որ փախել էր։

Երկրորդ տարին Դաունինգ փողոցում
2012 թվականի ապրիլի 15-ին Լարիի պատվին երեկույթ կազմակերպվեց՝ նշելու իր՝ որպես գլխավոր մուկ բռնողի առաջին տարին։
Փաստորեն նա գրավել էր բրիտանացիների սրտերը, իսկ մամուլի աշխատողները հաճախակի հավաքվում էին առջևի դռան մոտ։ Այլ պետություններ նրան նվերներ էին ուղարկում և անդրադառնում մամուլում։ Նաև, համընկնելով իր Լարիի առաջին տարեդարձին, Բաթերսեա շների և կատուների որբանոցը բացահայտեց, որ Լարիի հայտնիությունը հանգեցրել է նրան, որ կատու որդեգրող մարդկանց թիվը 15 տոկոսով ավելացել է։

Երրորդ տարին Դաունինգ փողոցում
2013 թվականի փետրվարի 15-ին Լարիի ծննդյան տոնն էր։ Նաև հայտարարվեց, որ Լարին աջակցում է Լոնդոնի կենդանաբանական այգու ակցիային՝ աջակցելու սումատրական վագրի պահպանությանը։ Նա նաև նկարվեց իր խաղալիք վագրի հետ, որն իր վրա ուներ ծծնդյան բացիկ Լոնդոնի կենդանաբանական այգու կողմից։
Մեկ շաբաթ անց պատնեշ կառուցվեց կանխելու Լարիին և իր հարևանին՝ Ֆրեայնին Ֆորին Օֆիս ընկնելուց, այնուամենայնիվ հասարակության ճնշումը ստիպեց Ուիլյամ Հագին հրամայել քանդել պատնեշը։

Ծանոթագրություններ 

Հայտնի կենդանիներ